AlexejDobrolubov/national_council_slovak_2010 huggingface dataset:
15. schôdza NR SR - 10.deň - A. dopoludnia
Dátum: 2024-06-26
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

50. Ďakujem veľmi pekne. Je to evidentné a jasné, že vládni poslanci sa rozhodli politicky ma zarezať, pretože sa im nepáči, že som chcel stanovisko Rady pre rozpočtovú zodpovednosť, tak ako o tom hovorí judikát Ústavného súdu, ktorý bude v rozprave čítať pán poslanec Jakab, ktorý hovorí jasne, že ak sa v skrátenom legislatívnom konaní jedná o tak dôležitý zákon, ktorý má zásah do štátneho rozpočtu, musí byť stanovisko Rady pre rozpočtovú zodpovednosť. To je celé. Preto som vás vyzýval, aby sme si počkali na stanovisko Rady pre rozpočtovú zodpovednosť. Vy ste za každú cenu chceli, aby tento bod bol prerokovaný bez stanoviska Rady pre rozpočtovú zodpovednosť a ja ako predseda výboru mám právo nielen z nášho rokovacieho poriadku, ale aj zo zákona mám právo prerušiť výbor, pretože som predseda výboru, tak ako to robia ostatní kolegovia v iných výboroch. Je to moje právo. Za to, že zo zákona chcem, aby boli dodržiavané všetky zákonné lehoty, aby boli, aby bol dodržiavaný judikát Ústavného súdu, aby sme vedeli, koľko bude štátny rozpočet stáť nové ministerstvo, za to ma idete odvolávať. To je absolútny výsmech, čo idete robiť, a história ukáže, že to je absolútna hanba. Pretože za to, že ja chcem, aby bol dodržiavaný zákon, za to ma budete odvolávať, to je absolútne smiešne. A ešte ďalší argument, odvtedy, od začiatku roka bolo iks ďalších výborov, kde keď všetko bolo v poriadku, ten výbor funguje normálne. To je jasný dôkaz toho, že jednoducho vy chcete uplatniť moc, máte tu väčšinu a jednoducho, keď sa vy rozhodnete, že sa vám niečo nepáči, tak jednoducho toho opozičného poslanca zarežete. Toto je celá pravda. (Potlesk.)
23. schôdza NR SR - 4.deň - A. dopoludnia
Dátum: 2024-11-29
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

64. Ďakujem veľmi pekne. Tak plynulo nadviažem na pána Kalivodu, lebo, samozrejme, výborne ukázal pán Kalivoda v reakcii na pani Gažovičovú, že prečo je vlastne taký veľký investičný dlh v školstve. V školstve je investičný dlh taký veľký, lebo za posledných dvadsať rokov tu trinásť rokov vládol SMER a jeho kamaráti. A za týchto trinásť rokov sa slovenské školstvo prepadlo vo všetkých rebríčkoch medzinárodného porovnávania PISA a mnohých aj iných, ale prepadol sa aj sociálny status učiteľov. Žiaľ, mnoho ľudí nejde robiť učiteľov, lebo nemajú tú bezpečnosť a stabilitu, o ktorej pani Gažovičová rozprávala. A priznáme sa, že my sme už rok upozorňovali, že konsolidácia má byť, mala byť skôr, ako vôbec ste s ňou prišli, upozorňovali sme, že je dôležité šetriť všade, ale hovorili sme, že pri jednej veci sme ochotní a schopní spolupracovať, a to je školstvo, lebo je to naša spoločná investícia do našej budúcnosti. A čo sa udialo, je, že vlastne vy na školstve v zásade šetríte oveľa viacej, ako na plno iných veciach, o ktorých rozprával napr. pán Hargaš pred 30 minútami. Všetky tie zákazky, ktoré idú sa robiť na iných ministerstvách, tu 20 mil., tam 50 mil., tam 40 mil., to mohli byť všetky tie peniaze, ktoré mohli ísť učiteľom a učiteľkám v tých regiónoch, ktorí proste nemajú poriadne z čoho žiť a poznám tie príbehy osobne. Takže to je tá vaša ľavičiarska, sociálno-demokratická vláda.
22. schôdza NR SR - 2.deň - B. popoludni
Dátum: 2024-10-23
Poslanec: Štefunko, Ivan (PS)
Druh vystúpenia: Vystúpenie v rozprave

155. Vážení kolegovia a kolegyne, vidím, že všetci ste ma tu uháňali, aby som rozprával krátko, a budem kolegiálny, ukážem vám, ako sa to robí. Takže viem, že sa všetci ponáhľate. Skrátim to. Ja som strašne rád, že konečne je tu zákon, o ktorom vieme s plným svedomím akože hlasovať za, a v zásade nedá mi nepovedať, že pán Vážny v zásade plní skoro do bodky predvolebný program Progresívneho Slovenska. A to nie, a dúfam, že ho nevylúčite, lebo to by bolo škoda, lebo konečne nejaký progresívny, prozelený zákon, ktorý ide v línii Európskej únie, hospodárskych záujmov Slovenskej republiky, a dokonca v týchto konsolidačných dobách pomôže mnohým ľuďom podnikateľom si ušetriť peniaze na to, alebo spôsobom, aby si vyrábali svoju energiu sami a aby mohli podporiť svoje podnikanie. Možno len na záver teda, keď som už v takom krátkom konaní, bol som dneska na stretnutí hospodárskeho výboru s pánom Holjenčíkom, ktorý vysvetľoval, ako je vlastne zelená energia proti našim záujmom, respektíve že to musíme robiť v opatrnom móde, na rozdiel od všetkých ostatných krajín, ktoré to robia zle. To znamená, že v Rakúsku sa oplatia veterné turbíny, od Čunova až po Jarovce sa neoplatí a potom v Maďarsku sa to zase oplatí. Ďakujem veľmi pekne. Toto je kolegialita. (Potlesk.)
22. schôdza NR SR - 1.deň - A. popoludni
Dátum: 2024-10-22
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

58. Ďakujem veľmi pekne. Prihlásil som sa do diskusie k tomuto, k tomuto číslu tlače, ale myslím, že kolegyňa Jaurová povedala základ toho, čo som chcel povedať. Ja možno len doplním. Čiže doplním, že štát by mal ísť vo veľa veciach príkladom a teda aj motivovať podnikateľov, aby proste nehľadali veci, ako obísť pravidlá, ale ako platiť odvody a platy napriamo. A myslím si, že tak ako to robí momentálne štát, že svojím spôsobom cez príplatky a všelijako na poslednú chvíľu dopláca zamestnancom mzdy, aby sa spĺňali platové tabuľky, nie je úplne ako kebyže férové, myslím, že to tu už máme niekoľko rokov, dokonca už niekoľko desiatok rokov a sociálno-demokratické vlády, ktoré sú tu 4 700 dní, si nevedeli napriek svojim dobrých vzťahom, akože dobrým vzťahom s odbormi urobiť v tomto poriadok. To znamená, že navrhujeme tento, túto zmenu, aby sa pracujúcim na Slovensku špeciálne v štátnej správe vodilo lepšie, respektíve aby ich platy boli správne a v súlade so zákonom dobre štruktúrované. Takže ja verím, že naši sociálnodemokratickí vládni a koaliční poslanci tento návrh podporia. Ďakujem veľmi pekne.
19. schôdza NR SR - 14.deň - B. popoludni
Dátum: 2024-10-03
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

82. Ďakujem veľmi pekne, pán predsedajúci. Skúsim aj tak humorne, keďže je to také neformálne. Sociálna vláda a sociálni poslanci, ktorí bojujú za sociálne práva, tu nie sú pri rokovaní o minimálnej mzde. (Povedané so smiechom.) Tu pozrite, Progresívne Slovensko, myslím, že súčtom ľudí je viac ako všetci ostatní, takže to je len tak akože humorne na začiatok. Druhá humorná poznámka je taká, že, naozaj to neberte osobne, pán, pán minister, lebo poslanecký klub... (Ruch v sále, rečník sa na krátku chvíľu odmlčal.) Ďakujem. Poslanecký klub Progresívneho Slovenska je vlastne obohatený aj za ako kebyže rodovereného a rodeného úradníka, ktorý proste dbá na procesy, a keď poslanecký klub Progresívne Slovensko navrhuje nejaký zákon, samozrejme, nemá byť šancu schválený ani nič, ale tak proste ako kebyže trénujeme na to, keď vás vymeníme, tak tento pán Kišš nás všetkých pucuje, že či máme všetky doložky a tak ďalej, a keď nemá poslanecký návrh žiadnu doložku alebo, alebo nedostatočnú doložku, tak si to, v úvodzovkách sa hovorí, zlízneme. Takže neberte to zle, robí to aj mne a, ale vy máte na to úradníkov a my máme na to oveľa menej ľudí. Ďakujem veľmi pekne.
19. schôdza NR SR - 14.deň - B. popoludni
Dátum: 2024-10-03
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

76. Ďakujem veľmi pekne za referát. Nedá sa s ničím nesúhlasiť, správne ste pomenovali kauzalitu aj všetky ekonomické princípy, že zvyšovanie minimálnej mzdy zvyšuje spotrebu a tak ďalej a tak ďalej. Ja sa len teda chcem spýtať, že ako to je možné, že vlastne pred troma alebo štyrmi hodinami sme v tomto pléne znížili rodičovský príspevok pre deti nad... teda zrušili rodičovský príspevok pre deti nad 18 rokov. Väčšinou sociálna mobilita funguje tak, že povedzme napríklad slobodná mamička alebo vôbec jedna rodina chce zabezpečiť sociálnu mobilitu pre svoje deti a chce im zaplatiť vysokoškolské vzdelanie. Vysokoškolské vzdelanie má svoje náklady a 60 euro za mesiac vie dosť pokryť napríklad náklady na internát alebo, alebo dopravu a tak ďalej. To znamená, že pred troma alebo štyrmi hodinami ste vlastne zrušili sociálnu mobilitu medzi, medzi ako kebyže sociálnymi vrstvami, a tým pádom nerozumiem, že ako v priebehu jedného dňa obhajujete niečo a hlasovali ste proti niečomu. Ďakujem veľmi pekne.
19. schôdza NR SR - 14.deň - B. popoludni
Dátum: 2024-10-03
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

72. Ďakujem veľmi pekne za váš príhovor. Asi by som reagoval v troch bodoch. Po prvé teda som veľmi rád, že aspoň pri právach zamestnávajúcich... teda zamestnaných sa inšpirujete zahraničnou dobrou praxou, škoda, že ste to nerobili pri Trestnom zákone a plno iných veciach, ale to je pochvala vás, pozor, pozor, to je taká pochvala. A druhá vec je, že no tak neviem, či je to náhoda, možno mi to niekto povie, v zásade dnes sme schválili niečo, čo vlastne urobilo, vlastne zaviedlo degresívnu daň. To znamená, že tých ľudí, čo majú najmenej príjmov, vlastne z ich spotrebného košíka to najviacej postihne. To znamená, že z 20 na 23 %. Myslím, že to by si ani Richard Sulík nedovolil zvýšiť daň (povedané so smiechom) z 20 na 23. To znamená, že dépehačku na jednej strane vlastne im zvýšite a na druhej strane teda bojujete za zvýšenie minimálnej mzdy, čo ešte raz opakujem, pozícia Progresívneho Slovenska, že to treba spraviť, treba to vrátiť na, na 60 % a myslím si, že špeciálne tieto skupiny obyvateľstva to aspoň podrží nad vodou. No a tretia vec, to mi trošku tak pripadá také, také, také smutné, lebo vlastne v skutočnosti momentálne vyzerá to tak, že na Slovensku do budúcnosti budú zamestnaní a na TPP vlastne ľudia v tých, nazvime to, nižšie platených profesiách a strašne veľa ľudí bude unikať do živnosti, resp. do jednoosobových eseročiek, ktoré ste vlastne, neviem, na koho tlak, ale znova antisociálne v zásade dotlačili, aby si každý založil jednoosobovú eseročku, tým pádom vlastne má len 10-percentnú daň a 7 % dividend, hej? A v zásade ja si, ja mám obavu, že, že to bude že ďalší typ nútenej eseročky, hej, a to, na toto by som sa trošku pozrel, či to nevznikne. Ďakujem.
19. schôdza NR SR - 13.deň - B. popoludni
Dátum: 2024-10-02
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

71. Ďakujem veľmi pekne, milá kolegyňa, že si predstavila tento návrh. Priznám sa, že dlhodobo ma trápi to a stále to tu rozprávam, ako sa Slovensko vyľudňuje a akým spôsobom mladí ľudia odchádzajú do zahraničia. Dokonca akým spôsobom starší ľudia, povedzme dôchodcovia, zostávajú sami. Tento pozmeňovací návrh, ktorý si prezentovala teda za našu skupinu, má riešiť to, aby rodičia vedeli ešte platiť povedzme internát alebo životné potreby svojich už dospelých detí a aby boli ešte stále motivované zostať na Slovensku. Ide o priemerne 60 euro za mesiac, ktoré môžu využiť či už na zaplatenie internátu, alebo zaplatenie cestovného, keďže vlaky nechodia všade zadarmo. To znamená, že myslím si, že ak teda chceme, vážení kolegovia a kolegyne, zachovať nejakú sociálnu spravodlivosť a naozaj sa starať aj o budúcnosť tejto krajiny, teda mladých ľudí, tak by sme mali vyhovieť tomuto pozmeňovaciemu návrhu. Myslím, že to nebude taká veľká sekera, ako sú povedzme rôzne iné veci a kolega Hargaš alebo kolega Kišš vám pomôžu nájsť, kde to ušetriť. Navrhujem zvyšovanie daní z externalít alebo ekologické dane. Ďakujem veľmi pekne.
19. schôdza NR SR - 13.deň - A. dopoludnia
Dátum: 2024-10-02
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

56. Ďakujem veľmi pekne. Pán Gašpar, ja sa priznám, že ja som vás vždy rád počúval kvôli tomu, že som mal pocit, že vždy sa niečo dozviem od nového konzervatívneho krídla sociálnej demokracie slovenskej a v zásade že budete ako keby inovátorom v tomto myslení a že budete hovoriť stále niečo nové a vlastne sa naučím, akým spôsobom rozmýšľate. Len mám pocit, že tento prejav ste spravili skôr kvôli sociálnym médiám alebo aby proste vaši voliči alebo čo vás sledujú, videli, že niečo hovoríte, lebo vlastne v skutočnosti nič som sa nedozvedel. To, čo ste hovorili o tom, že kde sa, čo sa minulo za minulých vlád, tak to už hovoril pán Glück. Však tak čo, bol váš predskokan alebo že čo? Alebo z toho istého, čerpali ste z toho istého materiálu alebo... toto už sme počuli. To ako keby asi v rozprave by nemalo byť, že sa ľudia opakujú. Ja neviem, že ktorý z mojich kolegov hovoril to, čo som hovoril ja a naopak. Hej, že vlastne my tu nechceme celú jednu rozpravu predlžovať a tak ďalej, ale každý z nás je odborník na niečo iné a vlastne sa nejakým spôsobom dopĺňame. Zároveň, toto čo ste hovorili s tým Hargašom, Kiššom a Ódorom, mňa to už nudí, pán Gašpar. Ja neviem, že načo. Ja vás vnímam ako rozumného, silného človeka, ktorý sa chce presadiť v SMER-e, chce si rozšíriť svoj konzervatívny vplyv, a načo proste míňate energiu na takéto proste už otrepané frázy, ktoré už sme počuli od vašich ako keby predskokanov. Hej, že pani Vaľová, pán Glück a všetko toto. Však čo sumarizujete ich diskusiu alebo vlastne potrebujete naozaj tie videá zostrihať? Je to nuda a poďte do niečoho serióznejšieho, ak si chcete tú stranu naozaj zobrať na to konzervatívne krídlo.
19. schôdza NR SR - 12.deň - B. popoludni
Dátum: 2024-10-01
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

22. Ďakujem veľmi pekne. Štefan, ďakujem veľmi pekne za tvoje vystúpenie. Vlastne tvoje vystúpenie prišlo veľmi detailne po debate o SLK, ktoré muselo byť skrátené. Potom vlastne aj prvé čítanie bolo skrátené. A teraz vlastne konečne si teda povedal, že čo iné by sme robili. Žiaľ, povedal si to pred šiestimi poslancami, troma zo SMER-u, troma z, alebo jedným, dvoma z HLAS-u a ministrom, ktorý sa, žiaľ, rozpráva práve vtedy, kedy stále hovorí, že čo by ste robili a ty mu vysvetľuješ, čo by sme robili. Normálne dopodrobna, do eura a tak ďalej a proste, žiaľ, to nepočúva. To znamená, že asi by sme to mali tak spraviť, že proste zaregistrovať nejakú stránku, teraz nepoviem to, tu doménu, aby nám ju nezobrali. A urobíme, že čo by sme robili a proste stále im budeme posielať ten QR kód alebo tú webovú stránku, že aby si to prečítali. Lebo pred asi troma, alebo štyrmi dňami z tejto strany, ktorá bola vlastne plná, keď bolo treba obhajovať dokument, ktorý ešte možno ani poslanci nepoznali, tak stále hovorili, že čo robila Ódorova, Matovičova, Hegerova vláda. A teraz vlastne mu niekto vysvetľuje, že čo by sme robili, kvantifikuje a nikto to nepočúva. Ja som aj... no nepočúvate, žiaľ. Ja by som... (Reakcia z pléna.) Ja viem, ale veď veľmi príjemná kolegyňa vám niečo rozpráva, vy to počúvate, je to, nie je to veľmi ako keby že férové. Priznám sa úplne otvorene, že ma to mrzí, lebo my sa snažíme stále slušne vystupovať, aj dnes a aj naozaj. A mi je to ľúto, že proste to nie je opätované. Ďakujem.
19. schôdza NR SR - 12.deň - A. dopoludnia
Dátum: 2024-10-01
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

59. Ďakujem veľmi pekne. Mne sa vlastne tá debata doteraz aj páčila, lebo je vlastne k veci, aj pán minister financií povedal, že vlastne celkom berie, že sú debaty aj z opozičných kruhov k veci a v zásade vystupovať po pani Vaľovej a pánovi Jarjabkovi, ktorí majú ako kebyže veľmi emotívne vystúpenie, je zložité, ale, Marián, mne sa páčil ten element, ktorý si vyzdvihol, a to je vlastne tá nákupná turistika. Ja som, ja som to chcel včera na hospodárskom výbore vyzdvihnúť, ale potom som na to zabudol, lebo proste bolo plno iných vecí. Nákupná turistika je dosť vážny problém pre naše hospodárstvo kvôli tomu, že susedíme s Rakúskom pri Bratislave, relatívne silná kúpna sila je tu, potom s Maďarskom, Českou republikou, Poľskom a v zásade každý človek, každý človek v zásade žije pri pohraničí, to znamená, že má cirka 60 až 70 kilometrov od hraníc. A ja sa chcem spýtať, že či pritom konsolidačnom balíčku vlastne a pri tých zmenách DPH a zároveň aj nákladov pre zamestnávateľov a transakčných platbách sme zarátali to, že či ľudia budú na Slovensku kupovať produkty, ktoré buď sa tu vyrábajú, alebo sa na Slovensko importujú. Lebo mám pocit, že tá transakčná daň aj s touto nákupnou turistikou môžu byť vážnym smrtiacim kokteilom pre slovenskú ekonomiku a špeciálne ten kokteil sa ešte viacej zvýrazňuje tým, že v zásade ako sme už niekoľkokrát zvýraznili, najviac sa to dotkne ľudí, ktorí žijú z trvalého pracovného pomeru. Živnostníci si to vedia optimalizovať, teraz ste urobili aj optimalizáciu pre jednoosobové s.r.o.-čky a ja sa pýtam, že či naozaj táto vaša reforma nebude smrteľná pre ľudí s trvalým pracovným pomerom.
19. schôdza NR SR - 12.deň - A. dopoludnia
Dátum: 2024-10-01
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

30. Dobrý deň, pán minister, som rád, že ste sa venovali osobne všetkým alebo skoro všetkým vystupujúcim. Žiaľ, Lojzo to nezažil, túto radosť. Ja by som chcel reagovať teda na tú vec, čo ste povedali, že ja som hovoril, že odmietame plošnú energetickú pomoc, aby to nepomáhalo tým bohatým, ale naozaj tým, ktorí to potrebujú. Takže, prosím vás, citujte ma správne, hovorím to stále, že 840 miliónov nebolo treba. Bolo treba oveľa menej, aby sme pomohli naozaj sociálne odkázaným a nie tým, ktorí túto pomoc nepotrebujú. Špeciálne, keď o rok na to zvýšite o 30 % plyn, čo je vlastne pre najviac plynofikovanú krajinu veľmi vážny problém. A tu vlastne idem k tomu, že ste povedali, že my budeme pracovať pre ľudí na Slovensku a nie pre podnikateľov. Ale v skutočnosti zvýšením DPH o 3 % na drvivú väčšinu vecí z nákupného košíka, a zároveň zvýšením cien plynu, v skutočnosti ste urobili to, že ste najviac zdražili život obyčajným ľuďom, ktorých ako keby nákupná pyramída je vlastne práve na tieto veci sústredená. No a úplne na záver k tomu, že pracujete proste pre ľudí, Lojzo to už celkom dobre pomenoval, v zásade to, že ste ako konsolidačné opatrenie vlastne spravili niečo protikonsolidačné, a to pán Majerský na hospodárskom výbore priznal, že ste vlastne do 100-tisíc euro znížili daň z 15 na 10 a znížili ste daň z dividend, vlastne spôsobuje to, že to pomáha rentierom. Akože mne to nevadí, plno našich voličov by s tým bolo OK, ale v skutočnosti je to absolútne antisociálne, že ste sa... (Prerušenie vystúpenia časomerom.)
19. schôdza NR SR - 4.deň - A. dopoludnia
Dátum: 2024-09-17
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

56. Ďakujem, pán poslanec Hlina, že ste si to všimli a vlastne všimol som si to aj ja. Pán Taraba vlastne sa priznal, že on držal tú Matovičovu vládu, jeho traja chlapci držali jeho Matovičovu vládu. A on nám stále vyčíta proste Ódorovu vládu. Vďaka vám tu bola Matovičova vláda, vďaka vašim trom chlapcom, o ktorých hlasy sa spoliehali, a tým pádom keď nadávate na tie predošlé vlády, tak ste boli toho súčasťou a teraz vlastne si neste aj následky. Ďakujem.
19. schôdza NR SR - 4.deň - A. dopoludnia
Dátum: 2024-09-17
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

26. Ďakujem veľmi pekne. Teda poďme oddeliť obsah od procesu. Ja by som sa vyjadril len ku procesu. Myslím si, že, pán minister, ste neodpovedali, že prečo to trvalo 11 mesiacov. Teraz úplne otvorene výhovorka, že proste 16 iných krajín je pozadu s tým, že na čom sa všetky európske štáty dohodli, nie je úplne správna alebo logická. Myslím si, že dávate obsah do formálneho odôvodnenia. To znamená, že myslím si, že by sme nemali podporiť toto skrátené legislatívne konanie a mali by sme sa o tom baviť v normálnom legislatívnom konaní, kde si rozdiskutujeme obsah a možno aj dôvody, prečo ostatné krajiny, ktoré meškajú s aproximáciou, to tak robia. Myslím si, že to nie je častokrát kvôli obsahu, ale skôr kvôli forme. Ďakujem.
20. schôdza NR SR - 1.deň - B. popoludní
Dátum: 2024-09-12
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

286. Ďakujem vám veľmi pekne pán Gašpar, že teda ste mi odpovedali. Tak ja si dovolím,len dvoma poznámkami. Ohľadom tých Ficových vysťahovalcov alebo tých, ktorí vlastne odchádzajú z tejto krajiny, existujú konkrétne štatistiky. Nie je to nejaký, sme druhí najhorší v celej Európskej únii a najviac sa vysťahováva v zásade z Luxemburska, ale to nie preto, že to je, že by tam bolo neznesiteľné prostredie. Ale že je to taký malý štát, kde proste ľudia normálne pracujú a žijú v okolitých krajinách. Takže, takže sme najhoršia krajina z Európskej únie. Tým pádom v zásade táto krajina, znova hovorím, prichádza o svoju budúcnosť. A toto nie je žiadne politikárčenie. Je to proste fakt, ktorým by sme sa mali začať naozaj vážne zaoberať a je to vlastne dlhodobý trend, ktorý túto krajinu ochromí. Čo sa týka toho šetrenia a 8 miliárd, čo treba ušetriť, veď áno, však ja som to spomenul. Samozrejme, že by sme aj my šetrili. Ale to by sme nemohli prvých 11 mesiacov zaplatiť dve veci, ktoré boli úplne zbytočné a zle urobené. To znamená, že neadresná energetická pomoc, 850 miliónov eur každému, aj mne, aj vám, aj predsedovi vlády, ktorý má 12-tisícový plat. Všetci dostali energetickú pomoc, na rozdiel od matky zo Sabinova alebo Jožovi z Čadce. Druhá vec bola vlastne kampaň Petra Pellegriniho a všetky tie sociálne dávky, ktoré ste znova neadresne dali. Respektíve mohli ste urobiť takú adresnosť, ktorá by možno bola menej drastická pre rozpočet. Ale vy to nerobíte a teraz, po druhom roku... (Prerušenie vystúpenia časomerom.)
15. schôdza NR SR - 9.deň - B. popoludní
Dátum: 2024-06-25
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

132. Asi sa zhodneme na tom, že kontrolná funkcia opozície je zdravý prvok demokracie a že je to prospešné pre všetkých Slovákov, pre nás všetkých, aby vláda, ktorá vládne, ktorá má veľké právomoci, aby bola účinne a reálne kontrolovaná. Nejde len o to, že či robí nejaké podvody, ale povedzme aby sa odstránili chyby alebo nedostatky, nemusia to byť účelové veci, na tom sa asi zhodneme. Ale ako je to u nás v praxi reálne? No, vy máte právomoc odvolať, odvolať predsedov kontrolných výborov, okrem toho ste nastavili pomery tak, že, že v tých výboroch máte väčšinu, a keď sa vám nepáči, tak ich proste buď urobíte neuznášaniaschopnými, alebo, alebo neodsúhlasíte, neotvoríte, neodsúhlasíte program a tak ďalej. Čiže v podstate reálne máte absolútnu kontrolu aj, aj nad tým, ako fungujú kontrolné výbory a kontrolné mechanizmy v štáte. Na tejto schôdzi aj na predchádzajúcich sme boli svedkami takých zmien zákonov, že aj inštitúcie, ktoré nejakým spôsobom kontrolujú alebo dohliadajú nad správnosťou, nad používaním verejných financií a nad, nad rôznymi inými vecami, nastavili ste zákony tak, že aj týchto štátnych úradníkov, nie politikov, ale aj štátnych úradníkov, ktorí sú vám nepohodlní, jednoducho odvoláte bez udania dôvodu. Toto spôsobuje, že tá kontrolná funkcia, nielen opozície, ale aj, aj ďalších inštitúcií je veľmi, veľmi oslabená. Je tak, tak lightová, že je až, až neschopná akejkoľvek akcie. Do budúcna to podľa mňa zakladá pre celé Slovensko problém, lebo bez kontroly sa, sa proste tá, tá vládna moc a, a, a to fungovanie, fungovanie štátnych inštitúcií proste neuberá dobrým smerom. Preto si myslím, že by ste to mali stiahnuť... (Prerušenie vystúpenia časomerom.)